anatolsk gjeterhund
Store norske leksikon,Teknologi og industri,Landbruk,Husdyr,Hund,Hunderaser
Anatolsk gjeterhund er en hunderase. Denne gamle tyrkiske gjeterhundrasen er nært beslektet med de sentraleuropeiske mastiffene. De patruljerer rundt saueflokken og vokter den mot ulv og andre rovdyr.
Beskrivelse Anatolsk gjeterhund er stor, kraftig, og høyreist. Hannhunder har standardmål mellom 74–81 cm, og tisper 71–79 cm. De veier ca. 50–60 kg. Hunden har lang og bred skalle, noe kortere avsmalnende snuteparti, små øyne og middels store, trekantede hengende ører. Halsen er middels lang, tykk og med noe løst halsskinn. Den har rett rygg, og kraftig brystkasse som er normalt vinklet. Halen er lang, høyt ansatt, og bæres høyt ringet over ryggen. Pelsen er kort og tett, noe lengre på hals og bryst. Alle farger er tillatt, men det er ønskelig med ensfarget lyst fløtefarget til rød med svart maske og svarte ører. Les mer i Store norske leksikon Hund Hunderase Liste over hunderaser Hundens historie